CELEX: 62012TA0403
Language: lt
Date: 2015-10-13 00:00:00
Title: Byla T-403/12: 2015 m. spalio 13 d. Bendrojo Teismo sprendimas byloje Intrasoft International/Komisija (Viešasis paslaugų pirkimas — Konkurso procedūra — Techninė pagalba Serbijos muitinės administracijai siekiant remti muitinės sistemos modernizavimą — Interesų konfliktas — Konkurso dalyvio pasiūlymo atmetimas, kurį atliko Sąjungos delegacija Serbijos Respublikoje — Dėl pasiūlymo atmetimo paduoto skundo implicitinis atmetimas)

30.11.2015   
            
            
               LT
            
            
               Europos Sąjungos oficialusis leidinys
            
            
               C 398/32
            
         2015 m. spalio 13 d. Bendrojo Teismo sprendimas byloje Intrasoft International/Komisija
   
   (Byla T-403/12) (1)
   
   ((Viešasis paslaugų pirkimas - Konkurso procedūra - Techninė pagalba Serbijos muitinės administracijai siekiant remti muitinės sistemos modernizavimą - Interesų konfliktas - Konkurso dalyvio pasiūlymo atmetimas, kurį atliko Sąjungos delegacija Serbijos Respublikoje - Dėl pasiūlymo atmetimo paduoto skundo implicitinis atmetimas))
   (2015/C 398/41)
   Proceso kalba: anglų
   
      Šalys
   
   
      Ieškovė: Intrasoft International SA (Liuksemburgas, Liuksemburgas), atstovaujama advokato S. Pappas
   
      Atsakovė: Europos Komisija, atstovaujama F. Erlbacher ir E. Georgieva
   
      Dalykas
   
   Pirma, prašymas panaikinti 2012 m. rugpjūčio 10 d. Komisijos, veikiančios per Europos Sąjungos delegaciją Serbijos Respublikoje, raštą, kuriame nurodyta, kad paslaugų pirkimo sutartis, susijusi su konkurso procedūra EuropeAid/131367/C/SER/RS dėl techninės pagalbos Serbijos muitinės administracijai siekiant remti muitinės sistemos modernizavimą (OL 2011/S 160-262712), negali būti skirta konsorciumui, kuriam priklauso International SA, ir, antra, prašymas panaikinti tariamą implicitinį sprendimą, kuriuo atmestas ieškovės skundas dėl 2012 m. rugpjūčio 10 d. rašto.
   
      Rezoliucinė dalis
   
   
               1.
            
            
               Panaikinti 2012 m. rugpjūčio 10 d. rašte, parengtame Europos Sąjungos delegacijos Serbijos Respublikoje, kuri veikia kaip Europos Komisijos perįgaliota perkančioji organizacija, ir susijusiame su konkurso procedūra EuropeAid/131367/C/SER/RS „Techninė pagalba Serbijos muitinės administracijai siekiant remti muitinės sistemos modernizavimą“, pateiktą sprendimą, kuriuo atmestas konsorciumo, kuriam priklauso „Intrasoft International SA“, pasiūlymas.
            
         
               2.
            
            
               Atmesti likusią ieškinio dalį.
            
         
               3.
            
            
               Priteisti iš Komisijos bylinėjimosi išlaidas, įskaitant susijusias su procedūra dėl laikinųjų apsaugos priemonių taikymo.
            
         
      (1)  OL C 343, 2012 11 10.